Visoka Gura

Visoka Gura () – buvęs kaimas Lenkijos šiaurės rytuose, Krasnapolio valsčiuje, Seinų apskrityje, Palenkės vaivadijoje."Central Statistical Office (GUS) – TERYT (National Register of Territorial Land Apportionment Journal)" (lenk.). (Žiūrėta 2008-06-01.) Vietovė yra apie 7 km į vakarus nuo Krasnapolio, apie 17 km į vakarus nuo Seinų ir 113 km į šiaurę nuo vaivadijos centro Balstogės.

Istorija
Nuo VIII a. pr. m. e. iki XVII a. šioje teritorijoje gyveno lietuviams artima baltų gentis – jotvingiai. 

Nuo XIII-XIV a. iki 1795 m. vietovė priklausė Abiejų Tautų Respublikai.

Kaimas buvo įkurtas 1789 m. 

XIX amžiaus 9-ame dešimtmetyje jame gyveno virš 200 žmonių (rusų sentikiai ir lenkai)Э.А. Вольтер. "Списки населенныхъ мѣст Сувалкской губернiи какъ матерiалъ для историко-этнографической географiи края". Санкт-Петербург: Типография Императорской Академии наук, 1901, стр.4-5., buvo 46 mediniai pastatai ir 489 margų (~274 ha) ariamos žemės."Статистика населенных мѣстъ - Сувалкская губернiя." Труды Варшавскаго статистическаго комитета, выпуск IV. Варшава: Варшавская типография и литография, 1891, стр. 6-7.

1795–1917 m. atiteko Rusijos imperijai po Trečiojo Abiejų Tautų Respublikos padalijimo pagal Vienos kongreso nutarimą (kaip Lenkijos Kongreso karalystės dalis).

Pirmojo pasaulinio karo metu dauguma kaimo sentikių buvo evakuoti į Rusijos imperijos gilumą, toliau nuo karo veiksmų fronto.

Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 

Kaimas palaipsniui nustojo egzistuoti po Antrojo pasaulinio karo, nes jo gyventojai buvo deportuoti į TSRS pagal 1941 m. sausio 10 d. TSRS ir nacistinės Vokietijos vyriausybių susitarimą (dėl Vokietijos piliečių bei vokiečių tautybės asmenų perkėlimo iš Lietuvos SSR į Vokietiją, o Lietuvos piliečių bei lietuvių, rusų ir baltarusių tautybės asmenų – iš Vokietijos į Lietuvą).Zoja Jaroszewicz-Pieresławcew; Griogrijus Potašenko. "Przesiedlenie staroobrzędowców z Suwalszczyzny na Litwę w 1941 r." Repatriacje i migracje
ludności pogranicza w XX wieku. Bialystokas: Leidykla PRYMAT, 2004.

1975-1998 m. vietovė priklausė Suvalkų vaivadijai.

 Šaltiniai 

Kategorija:Krasnapolio valsčius